
«Даму» кәсіпкерлікті дамыту қоры» АҚ Басқармасы отырысының 
2025 жылғы 22 желтоқсандағы № 106/2025 хаттамасынан үзінді
 
5-мәселе. «Даму» кәсіпкерлікті дамыту қоры» АҚ Еңбекті қорғау және өндірістік қауіпсіздік саласындағы саясатын жаңа редакцияда бекіту туралы (Баяндамашы - Департамент директоры Т.Х. Маликов) 
 
«Акционерлік қоғамдар туралы» Қазақстан Республикасының 2003 жылғы 13 мамырдағы № 415-II Заңының 59-бабының 1-тармағына, «Даму» кәсіпкерлікті дамыту қоры» акционерлік қоғамы Жарғысының 82-тармағының 2) тармақшасына сәйкес, «Даму» кәсіпкерлікті дамыту қоры» АҚ Басқармасы ШЕШІМ ҚАБЫЛДАДЫ: 
1. «Даму» кәсіпкерлікті дамыту қоры» АҚ Еңбекті қорғау және өндірістік қауіпсіздік саласындағы саясаты осы хаттамаға № 3 қосымшаға сәйкес жаңа редакцияда бекітілсін. 
2. «Даму» кәсіпкерлікті дамыту қоры» АҚ еңбекті қорғау және өндірістік қауіпсіздік саласындағы саясаттың бизнес-иесі болып «Даму» кәсіпкерлікті дамыту қоры» АҚ Қауіпсіздік департаменті белгіленсін. 
3. «Даму» кәсіпкерлікті дамыту қоры» АҚ Басқармасының 2018 жылғы 28 ақпандағы шешімімен бекітілген «Даму» кәсіпкерлікті дамыту қоры» АҚ Еңбекті қорғау және өндірістік қауіпсіздік саласындағы саясатының, № 20/2018 хаттама, күші жойылды деп танылсын. 
 
Дауыс беру қорытындысы бойынша оң шешім қабылданды.

«БЕКІТІЛДІ» 
«Даму» кәсіпкерлікті дамыту қоры» АҚ 
Басқармасының  
шешімімен

«Даму» кәсіпкерлікті дамыту қоры» АҚ 
Басқармасы отырысының 
__________ «_____» _____ хаттамасына
№ ____ қосымша
  

 
«Даму» кәсіпкерлікті дамыту қоры» АҚ 
Еңбекті қорғау және өндірістік қауіпсіздік саласындағы саясаты 

1. Жалпы ережелер
 
1. «Даму» кәсіпкерлікті дамыту қоры» акционерлік қоғамының (бұдан әрі - Қор) Еңбекті қорғау және өндірістік қауіпсіздік саласындағы осы саясаты Қазақстан Республикасының еңбек қауіпсіздігі және еңбекті қорғау саласындағы қолданыстағы заңнамасына, Қордың Жарғысына және Қордың басқа да ішкі құжаттарына сәйкес әзірленді.
2. Осы Қордың Еңбекті қорғау және өндірістік қауіпсіздік саласындағы саясаты (бұдан әрі – Саясат) Қор қызметкерлерінің негізгі мақсаттарын, міндеттерін, қағидаттарын, сондай-ақ еңбекті қорғауды және өндірістік қауіпсіздікті қамтамасыз ету тетіктерін айқындайды.


2. Мақсаттар, міндеттер мен қағидаттар 
 
3. Осы Саясаттың мақсаты ISO 45001 стандартында, Халықаралық еңбек ұйымының ұсынымдарында және қазіргі заманғы ESG-тәжірибелерінде белгіленген халықаралық талаптарға сәйкестік, салауатты және қауіпсіз еңбек жағдайларына қол жеткізу және қамтамасыз ету, сондай-ақ Қор қызметкерлерінің өндірістік жарақаттану және кәсіптік сырқаттану қаупін азайту болып табылады.
4. Осы Саясаттың негізгі міндеттері:
1) Қор қызметінің нәтижелеріне қатысты қызметкерлердің өмірі мен денсаулығын сақтау басымдығын қамтамасыз ету;
2) Қор қызметін Қазақстан Республикасының Еңбекті қорғау және өндірістік қауіпсіздік саласындағы заңнамасының, ISO 45001 халықаралық стандартының талаптарына сәйкес, сондай-ақ Халықаралық еңбек ұйымының ұсынымдарына және қазіргі заманғы ESG-практикаларға сәйкес жүзеге асыру;
3) жұмыс орындарында қажетті санитарлық-гигиеналық жағдайлар жасау;
4) Қор қызметкерлерінің еңбекті қорғау және өндірістік қауіпсіздік саласындағы білім беру және кәсіптік деңгейін арттыру;
5) еңбек қауіпсіздігінің оң мәдениетін құруға және оны корпоративтік мәдениетке интеграциялауға Қор қызметкерлерін тарту және олардың қатысуы;
6) Қор қызметкерлерінің денсаулық жағдайына әсер ететін кәсіптік тәуекелді, қауіпті және зиянды өндірістік факторларды сәйкестендіру үшін еңбек жағдайлары бойынша жұмыс орындарын аттестаттауды жүргізу;
7) еңбек қызметіне байланысты жазатайым оқиғаларды және қызметкерлердің денсаулығының өзге де зақымдануларын тексеру және есепке алу болып табылады.
5. Осы Саясатты іске асыру кезінде Қор мынадай қағидаттарды басшылыққа алады:
1) еңбекті қорғау және өндірістік қауіпсіздік саласындағы қолданыстағы заңнама талаптарын мүлтіксіз сақтау;
2) Қордың еңбекті қорғау және еңбек жағдайлары саласындағы қызметін тұрақты жақсарту және жетілдіру;
3) өндірістік жарақаттануды және кәсіптік ауруларды төмендетуге бағытталған қызметті жоспарлау және жүзеге асыру;
4) Қордың еңбекті қорғау және өндірістік қауіпсіздік саласындағы қызметі туралы ақпараттың ашықтығы;
5) өз қызметкерлерінің өмірі мен денсаулығын сақтау басымдығына бағдарланған Қордың оң имиджін тұрақты қалыптастыру;
6) жоғары басшылықтың белсенді басшылық рөлін, оның еңбек қауіпсіздігі және денсаулықты қорғау менеджменті жүйесінің жұмыс істеуі үшін дербес жауапкершілігін қамтамасыз ету;
7) Қорды қажетті ресурстармен қамтамасыз ету және еңбек қауіпсіздігі және денсаулық сақтау саласындағы мақсаттарды тұрақты өзектендіру.
6. Қордың және Қор қызметкерлерінің осы Саясаттың ережелерін іске асыру жөніндегі құқықтары мен міндеттері Қордың басқа ішкі құжаттарында айқындалады.


3. Еңбекті қорғау және өндірістік қауіпсіздік саласындағы саясатты іске асыру тетіктері
 
7. Осы Саясатты іске асыру мақсатында Қор мынадай тетіктерді қолданады:
1) қауіптерді жүйелі сәйкестендіруді жүргізу, кәсіптік тәуекелдерді бағалау, түзету және алдын алу іс-шараларын әзірлеу және іске асыру кезінде тәуекелге бағдарланған тәсіл;
2) еңбек қауіпсіздігі және денсаулықты қорғау менеджменті жүйесінің жұмыс істеуіне ішкі тексерулер мен аудиттерді тұрақты жүргізу;
3) ұжымдық шартты әзірлеу, анонимділерін қоса алғанда, тәуекелдер туралы хабарлар үшін қолжетімді арналар құру және адал өтініштер үшін қудалаудың болмауына кепілдік беру арқылы қызметкерлердің еңбекті қорғау мәселелеріне қатысуын қамтамасыз ету;
4) инциденттерді басқаруды, инциденттер мен оқиғаларды міндетті тіркеуді, тергеп-тексеруді және талдауды қамтамасыз ету, түбірлік себептерді айқындау және ҚР Еңбек кодексінің 10-тарауының талаптарына сәйкес орындалуын кейіннен бақылай отырып, түзету іс-қимылдарын қабылдау;
5) осы Саясат қағидаттарын мердігер ұйымдарға таратуды және Қор аумағында жұмыс істейтін бөгде ұйымдардың еңбекті қорғау нормаларын сақтауы жөніндегі талаптарды айқындауды қамтамасыз ету;
6) қызметкерлер мен басшыларды тұрақты оқытуды жүргізуді, еңбекті қорғау және оқыс оқиғаларға жол бермеу мәселелері бойынша нұсқамалар, эвакуациялау бойынша жаттығулар және өзге де міндетті іс-шаралар өткізуді қамтамасыз ету;
7) еңбекті қорғау саласындағы өлшенетін көрсеткіштерді әзірлеуді, олардың мониторингі тәртібін айқындауды және басшылыққа тұрақты ұсынуды, сондай-ақ осы көрсеткіштерді Қордың ESG-есептілігінде есепке алуды қамтамасыз ету;
8) еңбекті қорғау мен өндірістік қауіпсіздіктің нормативтік және заңнамалық талаптарының сақталуын бақылау, ол үшін қауіпсіздік деңгейін арттыруға және еңбек жағдайлары мен еңбекті қорғауды жақсартуға ықпал ететін бұйрықтар мен өзге де ішкі актілердің қабылдануын және іске асырылуын қамтамасыз ету;
9) Қордың ұйымдастырушылық құжаттарында (ережелер, бұйрықтар, лауазымдық нұсқаулықтар) басшылардың және тікелей орындаушылардың еңбекті қорғау нормаларының талаптарын сақтағаны үшін жауапкершілігін айқындау;
10) Қор аумағында өрт қауіпсіздігінің жалпы талаптарын белгілеу;
11) жұмыскерлерге мерзімді (еңбек қызметі барысында) медициналық қызмет көрсетуді Қор қаражаты есебінен жүзеге асыру;
12) еңбек жағдайлары бойынша өндірістік объектілерді міндетті мерзімдік аттестаттау қағидаларының талаптарына сәйкес жұмыс орындарын аттестаттауды жүргізуді қамтамасыз ету (Қазақстан Республикасы Денсаулық сақтау және әлеуметтік даму министрінің 2015 жылғы 28 желтоқсандағы № 1057 бұйрығымен бекітілген);
13) Қордың Еңбекті қорғау және қауіпсіздік саласындағы саясатын үш жылда кемінде бір рет не заңнама, тәуекелдер деңгейі немесе ұйымдық жағдайлар өзгерген кезде өзектендіруді жүргізуді қамтамасыз ету;
14) Қор саясатын Қордың барлық қызметкерлеріне, сондай-ақ мүдделі тұлғаларға жеткізуді қамтамасыз ету.

 
4. Қорытынды ережелер
 
8. Осы Саясат оны Қор Басқармасы бекіткен кезден бастап күшіне енеді.
9. Осы саясатты іске асыру үшін Қордың атқарушы органы - Қордың Басқармасы жауапты болады.
10. Осы Саясатпен реттелмеген мәселелер Қазақстан Республикасының қолданыстағы заңнамасымен, Қор Басқармасының шешімдерімен және Қордың басқа да ішкі құжаттарымен реттеледі.
11. Егер осы Саясаттың жекелеген тармақтары Қазақстан Республикасының қолданыстағы заңнамасын және/немесе Қордың ішкі құжаттарын өзгерту нәтижесінде олармен қайшылыққа түссе, еңбекті қорғау және өндірістік қауіпсіздік саласындағы саясат Қазақстан Республикасының қолданыстағы заңнамасына және Қордың басқа да ішкі құжаттарына қайшы келмейтін бөлігінде қолданылады.



